b'\n_START_ARTICLE_\nPikin festival\n_START_PARAGRAPH_\nPikin festival je najve\xc4\x8dja otro\xc5\xa1ka prireditev v Sloveniji, ki privablja otroke in mladino iz celotne Slovenije za en teden v mesto Velenje. Na festivalu je veliko stojnic, nate\xc4\x8dajev ter delavnic. V letu 2010 je festival zabele\xc5\xbeil ve\xc4\x8d kot 80.000 obiskovalcev ter 150 razli\xc4\x8dnih dogodkov skozi celoten teden.\n_START_SECTION_\nO festivalu\n_START_PARAGRAPH_\nPikin festival ima 22-letno zgodovino ter je iz enodnevne prireditve prerasel v najve\xc4\x8djo otro\xc5\xa1ko prireditev v Sloveniji. Domuje v Velenju, kjer so leta 1990 sodelavci Medob\xc4\x8dinske zveze prijateljev mladine Velenje in Kulturnega centra Ivana Napotnika prvi\xc4\x8d pripravili nadvse zanimiv, ustvarjalen in \xc5\xbeivahen dan za otroke, poimenovali pa so ga po priljubljeni knji\xc5\xbeni junakinji Piki Nogavi\xc4\x8dki._NEWLINE_Prireditev je skozi leta rasla, v program so vstopale nove vsebine in \xc5\xa1tevilni novi sodelavci so se pridru\xc5\xbeili organizaciji, zato je prireditev kmalu prerasla v osemdnevno dogajanja na \xc5\xa1tevilnih lokacijah v Velenju in njegovi okolici, v pripravo in izvedbo prireditve pa se vsako leto vklju\xc4\x8duje vedno ve\xc4\x8d sodelavcev, saj je zanimanje za festival iz leta v leto ve\xc4\x8dje. V zadnjih letih je festival postal tudi mednarodno obarvan in je segal prek dr\xc5\xbeavnih meja.\n_START_SECTION_\nNamen festivala\n_START_PARAGRAPH_\nFestival je namenjen otrokom in njihovim star\xc5\xa1em, da na zanimiv in ustvarjalen na\xc4\x8din pre\xc5\xbeivijo skupni \xc4\x8das, saj ponuja veliko izobra\xc5\xbeevalnih vsebin, ki pri otrocih vzpodbujajo ustvarjalnost in domi\xc5\xa1ljijo.\n_START_SECTION_\nObisk\n_START_PARAGRAPH_\nPikin festival zadnja leta obi\xc5\xa1\xc4\x8de okoli 80.000 obiskovalcev, ki pa se vsako leto radi vra\xc4\x8dajo na prizori\xc5\xa1\xc4\x8da prireditve. V \xc4\x8dasu festivala deluje ve\xc4\x8d kot 100 pikinih ustvarjalnih delavnic, veliki in mali gledali\xc5\xa1ki oder, pravlji\xc4\x8dni in koncertni oder, razstave, Pikin kino ...\n_START_SECTION_\nPikin dan\n_START_PARAGRAPH_\nPikin dan je zaklju\xc4\x8dni dan Pikinega festivala, ki vsako leto vsebinsko najbogatej\xc5\xa1i in najbolj zabaven dan.\n_START_SECTION_\nUstvarjalne delavnice\n_START_PARAGRAPH_\nPikine ustvarjalne delavnice so osrednji del Pikinega festivala. Njihov namen je, da se otrok igra, spoznava nove materiale, se nau\xc4\x8di njigove uporabe, je ustvarjalen, hkrati pa svoje znanje posreduje prijateljem. Pikine delavnice so pripravljene tako, da otrok v kratkem \xc4\x8dasu pod vodstvom Pike Nogavi\xc4\x8dke - mentorja ustvari izdelek in ga lahko odnese domov.\n_START_SECTION_\nPikin fotografski nate\xc4\x8daj\n_START_PARAGRAPH_\nNa Pikin fotografski nate\xc4\x8daj so vabljeni otroci iz vseh slovenskih osnovnih \xc5\xa1ol, ki lahko po\xc5\xa1ljejo svoje fotografije, ki jih naredijo s fotoaparatom ali mobilnem telefonu. Teme nate\xc4\x8dajev so vsako leto razli\xc4\x8dne.\n_START_SECTION_\nPikina bralna zna\xc4\x8dka\n_START_PARAGRAPH_\nZa\xc4\x8detek Pikine bralne zna\xc4\x8dke sega v leto 2011 in je pod okriljem velenjske knji\xc5\xbenice. Namenjena je obiskovalcem v starosti do 6. razreda osnovne \xc5\xa1ole. Izbor branja je prilagojen smislu Pikinega festivala in narave Pike Nogavi\xc4\x8dke. Bralci morajo prebrati \xc5\xa1tiri knjige, za vsako leto pa prejmejo Pikino bralno zna\xc4\x8dko. Vsakoletno branje za Pikino bralno zna\xc4\x8dko se za\xc4\x8denja v septembru. V letu 2012 se bodo Pikini bralni zna\xc4\x8dki pridru\xc5\xbeile tudi ostale knji\xc5\xbenice po Sloveniji.'